CELEX: 62018CN0436
Language: hr
Date: 2018-07-02 00:00:00
Title: Predmet C-436/18 P: Žalba koju je 2. srpnja 2018. podnio Shanxi Taigang Stainless Steel Co. Ltd protiv presude Općeg suda (drugo vijeće) od 23. travnja 2018. u predmetu T-675/15: Shanxi Taigang Stainless Steel protiv Europske komisije

24.9.2018   
            
            
               HR
            
            
               Službeni list Europske unije
            
            
               C 341/7
            
         
      Žalba koju je 2. srpnja 2018. podnio Shanxi Taigang Stainless Steel Co. Ltd protiv presude Općeg suda (drugo vijeće) od 23. travnja 2018. u predmetu T-675/15: Shanxi Taigang Stainless Steel protiv Europske komisije
      (Predmet C-436/18 P)
      (2018/C 341/08)
      Jezik postupka: engleski
      
         Stranke
      
      
         Žalitelj: Shanxi Taigang Stainless Steel Co. Ltd (zastupnici: E. Vermulst, J. Cornelis, odvjetnik)
      
         Druge stranke u postupku: Europska komisija, Eurofer, Association Européenne de l'Acier, ASBL
      
         Zahtjev
      
      Žalitelj od Suda zahtijeva da:
      
                  —
               
               
                  poništi presudu Općeg suda od 23. travnja 2018. u predmetu T-675/15, Shanxi Taigang Stainless Steel Co. Ltd. protiv Europske komisije;
               
            
                  —
               
               
                  poništi Provedbenu uredbu Komisije (EU) 2015/1429 (1) od 26. kolovoza 2015. o uvođenju konačne antidampinške pristojbe na uvoz hladno valjanih plosnatih proizvoda od nehrđajućeg čelika podrijetlom iz Narodne Republike Kine i Tajvana u dijelu koji se odnosi na žalitelja; i
               
            
                  —
               
               
                  naloži Europskoj komisiji snošenje žaliteljevih troškova nastalih u okviru ove žalbe, kao i troškova postupka pred Općim sudom u predmetu T-675/15.
               
            Podredno,
      
                  —
               
               
                  vrati predmet Općem sudu; i
               
            
                  —
               
               
                  naknadno donese odluku o troškovima u postupku pred Općim sudom i u žalbenom postupku.
               
            
         Žalbeni razlozi i glavni argumenti
      
      U prilog žalbi, žalitelj se poziva na dva žalbena razloga.
      Kao prvo, pobijanom je odlukom nezakonito protumačena druga rečenica drugog podstavka članka 2. stavka 7. točke (a) Uredbe Vijeća (EZ) br. 1225/2009 (2) od 30. studenoga 2009. o zaštiti od dampinškog uvoza iz zemalja koje nisu članice Europske zajednice, time što je iz te odredbe iščitan uvjet za odabir analogne zemlje koji se ne pojavljuje u njezinu tekstu.
      Kao drugo, time što je odlučeno da prilagodbe uobičajene vrijednosti u načelu nisu moguće u okviru primjene članka 2. stavka 7. točke (a) Uredbe Vijeća (EZ) br. 1225/2009, pobijanom odlukom povrijeđena je ta odredba.
      
         (1)  SL 2015., L 224, str. 10.
      
         (2)  SL 2009., L 343, str. 51. (SL, posebno izdanje na hrvatskom jeziku, poglavlje 11., svezak 30., str. 202. i ispravak SL 2016., L 44, str. 20.)